वाणिज्य एवं उद्योग मंत्रालय
भारत और ऑस्ट्रेलिया के बीच हस्ताक्षरित आर्थिक सहयोग एवं व्यापार समझौता  एक रूपांतरकारी समझौता है जो व्यापार एवं निवेश में संभावना के अगले स्तर को खोलेगा : ऑस्ट्रेलिया के प्रधानमंत्री श्री एंथोनी अल्बानीज
दोनों देशों के बीच व्यापार को कई गुना बढ़ाने की बेशुमार क्षमता को देखते हुए, द्विपक्षीय व्यापार को दोगुना करने के वर्तमान लक्ष्य को भारतीय और ऑस्ट्रेलियाई उद्योगों तथा सीईओ द्वारा फिर से निर्धारित किया जाना चाहिए : श्री पीयूष गोयल
भारत-ऑस्ट्रेलिया सीईओ फोरम मुंबई में आयोजित हुआ : फोरम में भारत और ऑस्ट्रेलिया की अग्रणी कंपनियों के सीईओ की सहभागिता देखी गई
दोनों देशों के बीच व्यवसाय संबंधों को और बढ़ाने के लिए भारतीय उद्योग परिसंघ और ऑस्ट्रेलिया की व्यवसाय परिषद के बीच चार वर्ष के विस्तार एमओयू पर हस्ताक्षर किए गए
ऑस्ट्रेलिया के प्रधानमंत्री श्री एंथोनी अल्बानीज ने कहा कि भारत और ऑस्ट्रेलिया के बीच हस्ताक्षरित आर्थिक सहयोग एवं व्यापार समझौता  एक रूपांतरकारी समझौता है जो व्यापार एवं निवेश में संभावना के अगले स्तर को खोलेगा। वह आज मुंबई में आयोजित भारत-ऑस्ट्रेलिया सीईओ फोरम को संबोधित कर रहे थे।
प्रधानमंत्री ने भारत आने वाले ऑस्ट्रेलिया के निवेशकों की बड़ी संख्या के साथ साथ सहभागिता करने वाले प्रमुख भारतीय व्यवसाय घरानों की भी पूरे मन से सराहना की। उन्होंने कहा कि यह ऑस्ट्रेलिया के तटों से भारत का दौरा करने वाले सबसे गंभीर एवं हाई प्रोफाइल शिष्टमंडलों में से एक है। वह दोनों देशों के बीच पूरकताओं को लेकर बहुत आशावादी थे और उन्होंने यह कहते हुए समापन किया कि यह मोड़ भारत और ऑस्ट्रेलिया के बीच संबंधों में आर्थिक सहयोग में तेजी लाने और पारस्परिक लाभों के लिए एक महत्वपूर्ण मोड़ है।
केंद्रीय वाणिज्य एवं उद्योग, उपभोक्ता मामले, खाद्य एवं सार्वजनिक वितरण तथा वस्त्र मंत्री श्री पीयूष गोयल ने भी ऑस्ट्रेलिया सरकार के व्यापार एवं पर्यटन मंत्री सीनेटर डौन फारेल के साथ साथ सीईओ फोरम में भाग लिया। श्री गोयल ने कहा कि दोनों देशों के बीच व्यापार को कई गुना बढ़ाने की बेशुमार क्षमता को देखते हुए, द्विपक्षीय व्यापार को दोगुना करने के वर्तमान लक्ष्य को वहां उपस्थित भारतीय और ऑस्ट्रेलियाई उद्योगों तथा सीईओ द्वारा फिर से निर्धारित किया जाना चाहिए। उन्होंने भारत और ऑस्ट्रेलिया के बीच द्विपक्षीय व्यापार एवं निवेश की विकास संभावना को दुहराया।
श्री गोयल ने अप्रैल 2022 में ऑस्ट्रेलिया की अपनी पिछली यात्रा का स्मरण करते हुए कॉक्लियर  के सीईओ के साथ बपनी परस्पर बातचीत का एक उदाहरण दिया। परस्पर बातचीत के बाद, उन्होंने उन्हें फिर से आश्वस्त किया कि भारत की आबादी, मध्य आय वर्ग में तेज वृद्धि तथा एक बेहतर जीवन शैली के लिए समग्र अर्थव्यवस्था की बढ़ती मांगों को देखते हुए भारत में उनकी वर्तमान बाजार हिस्सेदारी व्यवसाय की संभावना का केवल एक छोटा हिस्सा है।
इस फोरम का आयोजन वाणिज्य और उद्योग मंत्रालय के उद्योग एवं आंतरिक व्यापार संवर्धन विभाग  द्वारा भारतीय उद्योग परिसंघ  के सहयोग से दोनों देशों के बीच लगातार बढ़ते व्यापार एवं निवेश का लाभ उठाने के लिए किया गया था। इस फोरम की सह-अध्यक्षता महिंद्रा ग्रुप के एमडी एवं सीईओ डॉ. अनिश शाह तथा मैक्वेरी ग्रुप की एमडी एवं सीईओ सुश्री शेमारा विक्रमनायके द्वारा की गई थी।
ऑस्ट्रेलिया सरकार के व्यापार एवं पर्यटन मंत्री सीनेटर डौन फारेल ने बताया कि सिर्फ जनवरी 2023 में ही ईसीटीए समझौते से उत्पन्न होने वाले निम्न टैरिफ से 2.5 बिलियन डॉलर के बराबर के व्यापार का लाभ प्राप्त हुआ और उन्होंने फिर से आश्वस्त किया कि यह वृद्धि आगे भी जारी रहेगी। उन्होंने बढ़ते संबंधों की मांग को पूरा करने के लिए और बड़ा सोचने का उद्योग से आग्रह किया।
दोनों मंत्रियों ने भारत-ऑस्ट्रेलिया सीईओ फोरम के आयोजन का स्वागत किया और उभरते आर्थिक तथा निवेश अवसरों की खोज करने के लिए दोनों पक्षों की कंपनियों को प्रोत्साहित किया।
दोनों मंत्रियों ने द्विपक्षीय सहयोगों की प्रगति पर संतोष व्यक्त किया और पारस्परिक लाभ के लिए व्यापक कार्यनीतिक साझीदारी को और गहरा करने तथा सुदृढ़ बनाने की अपनी प्रतिबद्धता की पुष्टि की।
दोनों देशों के बीच व्यवसाय संबंधों को और बढ़ाने के लिए श्री एंथोनी अल्बानीज की उपस्थिति में भारतीय उद्योग परिसंघ और ऑस्ट्रेलिया की व्यवसाय परिषद के बीच समझौता ज्ञापन  के चार वर्ष के विस्तार पर हस्ताक्षर किए गए। यह साझीदारी दोनों देशों के बीच व्यवसाय संबंधों को और आगे बढ़ाने में उल्लेखनीय भूमिका निभाएगी।
इस कार्यक्रम में धातु एवं खनन, दूरसंचार, खाद्य प्रसंस्करण, शिक्षा, फार्मास्यूटिकल, स्वास्थ्य देखभाल, चिकित्सा उपकरण, बैंकिंग, उड्डयन, आईटी, ऑटो जैसे विभिन्न सेक्टरों के भारत और ऑस्ट्रेलिया की अग्रणी कंपनियों के सीईओ तथा संस्थागत निवेशकों की सहभागिता देखी गई। फोरम के सहभागियों ने ‘ विभिन्न सेक्टरों के भारत और ऑस्ट्रेलिया के बीच आर्थिक, व्यापार तथा निवेश संबंधों को कैसे बढ़ाया जाए ‘ पर चर्चा की।
भारत और ऑस्ट्रेलिया के बीच एक लंबे समय से चला आ रहा संबंध है जिसकी विशेषता लोकतंत्र के साझा मूल्य, बहुसंस्कृतिवाद, आर्थिक अवसर और सबसे महत्वपूर्ण लोगों से लोगों के प्रगाढ़ रिश्तों के साथ जीवंत डायस्पोरा रही है। दोनों देश मुक्त एवं खुले समाजों को महत्व देते हैं, मानवाधिकारों और कानून सम्मत शासन का सम्मान करते हैं।
वित्त वर्ष  में, भारत ऑस्ट्रेलिया का 9वां सबसे बड़ा व्यापारिक साझीदार है। ऑस्ट्रेलिया को किए जाने वाले प्रमुख निर्यातों में पेट्रोलियम उत्पाद, कपड़ा एवं परिधान, इंजीनियरिंग वस्तुएं, चमड़ा, मोती, यांत्रिक उपकरण, लोहा एवं इस्पात तथा रत्न व आभूषण शामिल हैं। प्रमुख आयातों में खाद्य पदार्थ, डॉइंग के अर्क, रसायन, ऊन, खनिज अवयव एवं बहुमूल्य पत्थर शामिल हैं।